César Azpilicueta

Osasuna

Azpilicueta telah dilahirkan di Pamplona, Navarre. Beliau telah membuat debut di La Liga pada 8 April 2007 dalam perlawanan tewas 0-2 kepada a 0–2 Real Madrid. Beliau memulakan kerjayanya sebagai pemain tengah.
Dalam musim 2007–08, Azpilicueta terpaksa menukar posisinya sebagai bek apabila skuad utama cedera. Beliau tidak berubah posisi itu dalam musim berikutnya.

Marseille

Pada 21 Jun 2010, kelab Perancis, Olympique de Marseille bersetuju untuk membeli Azpilicueta dari Osasuna dengan kontrak selama empat tahun bersama bayaran sebanyak €7 juta. Dalam debut Azpilicueta di Liga Juara-Juara UEFA, beliau menjaringkan gol sendiri ketika menentang FC Spartak Moscow, Marseille tewas 0-1.
Pada 27 November 2010, dalam perlawanan menentang Montpellier HSC, Azpilicueta telah mengalami kecederaan pada lutut kiri. Marseille menang 4-0 kemudian Marseille melonjak ke tangga ke atas liga. Beliau terpaksa berehat selama enam bulan.
Pada Ogos 2012, terdapat spekulasi menyatakan Azpilicueta akan berpindah, termasuk kelab Liga Perdana Inggeris, Chelsea, Marseille bersetuju jika beliau pindah dengan berkata, "Jika Chelsea betul-betul bida Aspi (Azpilicueta), kita akan lepaskan dia."

Chelsea

Pada 24 Ogos 2012, Chelsea melengkapkan perpindahan Azpilicueta dengan bayaran tertutup, dilaporkan kira-kira £7 juta. Rakan sepasukan dan senegara, Juan Mata menyatakan, "Beliau merupakan pemain yang kuat berlari di bek kanan, saya percaya beliau merupakan pemain yang sempurna."

Musim 2012-13

Azpilicueta membuat debutnya bersama Chelsea pada 25 September 2012 dalam perlawanan kemenangan besar 6-0 ke atas Wolverhampton Wanderers dalam Piala Liga Inggeris. Beliau bermain dalam Liga Perdana Inggeris seminggu kemudian sebagai pemain gantian menggantikan Branislav Ivanović dalam perlawanan 4-1 ke atas Norwich City.
Pada 3 November 2012, Azpilicueta membuat penampilan penuh dalam perlawanan liga menentang Swansea City, seri 1–1. Beliau bermain sebanyak 48 perlawanan dalam musim pertamanya di bawah pengurus Rafael Benítez termasuk kejayaan The Blues di Liga Eropah UEFA dalam perlawanan akhir menentang kelab Portugal, S.L. Benfica, The Blues menang 2-1 di Amsterdam.

Musim 2013-2014

Azpilicueta menjaringkan gol pertamanya untuk Chelsea pada 29 Oktober 2013 ketika menentang Arsenal dalam pusingan keempat Piala Liga Inggeris. Berikutan pengurus baru yang menggantikan Benitez José Mourinho, beliau mula bermain di posisi bek kiri untuk menggantikan tempat pemain Ashley Cole selepas Cole berpindah ke Roma. Mourinho berkata kepada beliau: "Azpilicueta merupakan pemain yang berkebolehan. Saya rasa pasukan 11 Azpilicuetas memenangi Liga Eropah kerana permainan bola sepak bukannya datang dari bakat semula jadi"..

Musim 2014-15

Sebelum musim 2014-15, Ashley Cole telah keluar dari Chelsea dan kelab tersebut membida sebanyak £15.8 juta kepada Filipe Luís untuk menggantikan Cole tetapi Azpilicueta pilihan pertama Chelsea di bek kiri. Pada 2 September 2014, Azpilicueta menandatangani kontrak selama lima tahun bersama Chelsea. Beliau mungkin kekal bersama Chelsea sehingga 2019. Beliau telah dibuang padang pada 18 Oktober 2014 dalam separuh masa pertama dalam perlawanan kemenangan 2-1 ke atas Crystal Palace, beliau membuat kesalahan ke atas Mile Jedinak.

Kerjaya antarabangsa

Dalam kejohanan bawah-19 2007, Azpilicueta membantu skuad Sepanyol bawah-19 untuk memenangi Kejohanan Eropah tersebut. Selepas beliau memasuki skuad Sepanyol bawah-21, beliau memasuki Kejohanan Eropah bawah-21 di Sweden.
Pada 11 Mei 2010, Azpilicueta yang baru berusia 20 tahun telah dimasukkan dalam skuad senior Sepanyol di bawah pengurus Vicente del Bosque dalam senarai 30 pemain untuk Piala Dunia FIFA 2010 di Afrika Selatan. Malangnya, beliau tidak bermain dalam perlawanan akhir menentang Belanda.
Azpilicueta telah dimasukkan dalam skuad Sepanyol untuk Sukan Olimpik Musim Panas 2012 di London selepas terlepas aksi kejohanan UEFA Euro 2012. Sepanyol di tangga tercorot selepas seri dalam perlawanan akhir perlawanan, 0-0 ke atas Maghribi di Old Trafford.
Pada 1 Februari 2013, Azpilicueta telah disenaraikan dalam skuad untuk perlawanan persahabatan antarabangsa menentang Uruguay. Pengurus berkata; "Azpilicueta banyak bermain untuk Chelsea. Beliau memang banyak tenaga, pertahanan yang kebal dan melakukan serangan yang baik. Kita perlu banyak berharap kepada dia." Beliau membuat debutnya lima hari kemudian dengan bermain penuh selama 90 minit selepas menang 3-1 ke atas Uruguay di Doha, Qatar; selepas perlawanan, beliau berkata beliau "harapan bermain untuk Sepanyol" dalam peringkat senior.
Azpilicueta telah disenaraikan dalam skuad Sepanyol untuk Piala Konfederasi FIFA 2013 di Brazil. Beliau mula bermain dalam perlawanan kedua peringkat kumpulan menentang Tahiti di mana Sepanyol menang besar 10-0 dan rekod terbesar yang dilakar oleh Sepanyol di kejohanan tersebut. Dalam perlawanan akhir, beliau menggantikan Álvaro Arbeloa pada minit ke-46 ketika menentang Brazil di mana Sepanyol tewas 3-0.
Pada Jun 2014, Azpilicueta telah dimasukkan dalam skuad Sepanyol untuk Piala Dunia FIFA 2014 di Brazil. Beliau bermain dalam perlawanan peringkat kumpulan pertama menentang Belanda dan Chile di mana Sepanyol tersingkir di peringkat kumpulan.